Xeylî cayanê Iraqî  û  cayê bipêrodayîş Kerkuk, Xumatu, Dîyala  û Xanegîn û xeylî herêmanê binan de 28’ê Nîsane ra nata şewatê erazî yenê ciwîyayene û nê şewatê hêgayan bîyî rojdem.
Fermandarîya Pawitişê Sivîlî ya Iraqî da zanayene ke sere de Kerkuk cayê bipêrodayîşî zî tede  hêga û erazîya 12 eyalatan de şewatê cîya-cîyayî ameyî meydan. Fermandarê Pawitişê Sivîlî yê Iraqî Kazim Salmanî  derheqê babete de raporêk eşkera kerd. Salmanî  da zanayene ke şewatanê 28 rojan ê 12 eyaletanê de 2070 doneme erazî û hêgayî vêşaye bîyî wel û 522837 donime erazî û hêgayan zî xesaro gird  dî. Goreyê raporî eyaletanê ke tewr ziraro zêde dîyo sereyê înan de  bi 11183 donime eyaletê Ninova ca gêno. Eyaletê Selahattînî bi 4907 donime rêza diyîne de yo Kerkuk zî bi 3719 donime rêza hîrine de yo.
